Provincia de Chimborazo

A **provincia de Chimborazo**, é unha das 24 provincias de Ecuador, situada na zona central do corredor transandino. É coñecida como *provincia das altas cumes*, debido a que nela se encontran varias das cumes máis elevadas do país, como o Carihuayrazo, o Altar, o Igualata, o Tungurahua, o Sangay, entre outros, que nalgúns casos comparte con outras provincias. Na cordilleira occidental encóntrase o volcán Chimborazo, que dá nome á provincia e cunha altura de 6.310 msnm, é o de máis altura do país. A provincia ten unha superficie próxima ós 6.500&nbsp;km² e ten unha poboación total de 509.352 habitantes, sendo a novena provincia máis poboada de Ecuador. A capital da provincia é a cidade de Riobamba, unha das máis importantes do país, coñecida como a *Sultana de los Andes*, que está situada no centro-norte da mesma, a unha altitude de 2.750 msnm.

## Historia
### Era prehispánica
En Chimborazo atopouse o "Home de Punín". En 1923, descubriron restos dun cranio humano fosilizado.

No proceso de expansión da dominación Inca, cara aos anos 1000 os Andes centrais foron escenario do asentamento e expansión do mesmo. En Ecuador, os incas anexaron a totalidade da serra ao seu imperio. En tempos de Huayna-Cápac, previo á chegada dos españois, os puntos claves da dominación Inca, situáronse en Tomebamba, capital residencial incaica, apoiado por sedes dun"mordomo maior" denominado "*tocricoc*". No ámbito do exercicio do poder este cargo tiña unha función semellante á de "gobernador de provincia", Para o sur do actual Ecuador o "tocricoc" situábase en Latacunga, sendo Riobamba na época un dos "tambos".

### Fundación de Riobamba
A cidade de Riobamba fundouse o 15 de agosto de 1534 por Diego de Almagro, na antiga Cidade de Liribamba (milenaria capital dos Puruhaes) o que hoxe é Villa La Unión no Cantón Colta. Foi a primeira cidade española fundada en terras do que hoxe é Ecuador. Durante a época colonial foi unha cidade grande e próspera, ata que o 4 de febreiro de 1797 foi destruída por un terremoto. Para a súa reconstrución Riobamba foi mudada á actual chaira de Tapi que cumpría coas condicións apropiadas.

## Xeografía
Os límites da provincia son: 
* Ao norte coa provincia de Tungurahua, 
* Ao oeste coa provincia de Bolívar, 
* Ao sur coas provincias de Cañar e Guayas,
* Ao leste coa provincia de Morona Santiago.
### División da provincia
A provincia está dividida en 10 cantóns e 61 parroquias. Os cantóns son:
miniatura|200px|Cantóns da provincia de Chimborazo.

## Demografía 
miniatura|Chimborazo en inverno
miniatura|Paisaxe rural da provincia de Chimborazo
* Poboación total: 509.352 hab no ano 2013
* Mulleres: 265.372 (52.1%)
* Homes: 243.980 (47.9%)
* Poboación urbana: 310.680 hab (62%)
* Poboación rural: 198.722 hab (38%)
* Idade media da poboación (anos): 27.8
* Taxa de crecemento anual (%): 3 
* Media de fillos por fogar: 1.9 fillos
* Media de persoas por fogar: 4.5 persoas

### Centros urbanos máis poboados 
* Riobamba 223.586 habitantes
* Alausí 15.109 habitantes
* Guano 14.608 habitantes
* Colta 11.068 habitantes
* Guamote 10.107 habitantes
* Cumandá 9.782 habitantes
* Pallatanga 9.102 habitantes
* Chambo 8.210 habitantes
* Chunchi 6.932 habitantes
* Penipe 5.176 habitantes

## Economía 
A provincia é unha zona de gran cultura artesanal e un sector de moito desenvolvemento turístico. A artesanía está moi desenvolvida, sobre todo na zona do Cantón Guano, onde as manufacturas con las, coiros e téxtiles constitúen as principais actividades económicas e polo tanto a riqueza desta rexión.

En Chimborazo cultívase cebada, millo, trigo, cacao, plátano, pataca e algunhas froitas. En gandería desenvólvese a cría de gando ovino, bovino de carne, leite, e a industrialización dos produtos lácteos.

Respecto á minería, Chimborazo ten xacementos de prata, cobre, ouro, mármore, ferro, pedra calcaria e xofre.

Na provincia tamén existen industrias como a do cemento, cerámica, tubos, madeira, entre outras.

## Notas
## Véxase tamén